Prečo sú potrebné modlitby za Slovensko, za nové vyliatie Ducha Svätého

Všetci cítime , že prežívame naozaj vážnu dobu, obdobie veľkej skúšky. Niektorí z nás sme sa aj aktívne zapojili na pomoc referendu o ochrane rodiny. Slovensko potrebuje naše ruky, ale aj naše modlitby. Všetci potrebujeme, aby sme boli prebudení a naplnení Duchom Svätým ako prví apoštoli s Pannou Máriou, ktorí sa deväť dní modlili vo večeradle. Duch Svätý ich premenil a z ustráchaných apoštolov sa po zoslaní Ducha Svätého stali nebojácni ohlasovatelia Božej pravdy. Mnohí sa pamätáme na ten veľký zázrak, keď po 17. novembri 1989 bol národ na námestiach a bojoval za slobodu. Komunizmus padol bez zbraní. Kto mal na tom najväčšiu zásluhu?:

*„V mene Márie bol v týchto národoch porazený marxistický komunizmus, ktorý desaťročia vykonával svoje panstvo a udržiaval pod ťažkým a krvavým tlakom toľké moje úbohé deti.*

***Nie zásluhou hnutí alebo politikov, ale len na môj osobný príhovor prišlo konečne toto vaše oslobodenie. Aj to sa stane v mene Márie, že ja povediem zavŕšenie môjho diela porážkou slobodomurárstva, každej diabolskej sily, materializmu, praktického ateizmu, aby celé ľudstvo dosiahlo svoje stretnutie s Pánom, aby tak bolo očistené a úplne obnovené triumfom môjho Nepoškvrneného Srdca vo svete... Zvlášť požehnávam túto slovenskú zem, kde som taká milovaná, uctievaná a stále viac oslavovaná.“***

Toto posolstvo z knihy *Kňazom najmilším synom Panny* *Márie* je zo Slovenska. Je z národnej Baziliky v Šaštíne, dané 12.9.1991. Tak sa nebojme! Sedembolestná Panna Mária, naša patrónka, je s nami a ona svoj sľub splní, ale potrebuje nás a naše modlitby. Prečo? Pretože:

***„Modlitba má obrovskú moc a vyvoláva reťazové reakcie dobra, ktoré sú silnejšie ako reakcie atómovej bomby. Modlitba, ktorú mám najradšej, je modlitba svätého ruženca. Preto pri mnohých svojich zjaveniach vás prosím o túto modlitbu. Spájam sa s tými, ktorí sa ju modlia, prosím o  ňu dôrazne s  materskou úzkosťou...“ (7. október 1984)*** Práve tieto slová nás povzbudzujú, aby sme sa modlili ešte intenzívnejšie svätý ruženec a večeradlá modlitby s Pannou Máriou hlavne vo svojich rodinách. Mnohí sú už zapojení do 40-dňových modlitieb a pôstu a modlia sa ráno o 7.02 a večer 20.15 modlitbu Otče náš za referendum. Povzbudzujeme vás, aby sme sa zjednotili všetci na celom Slovensku. **Každý, kto môže, nech sa so svojou rodinou doma večer pomodlí o 20.15 hod Otče náš za referendum a po osobných modlitbách za referendum aj rodinné večeradlo alebo sv. ruženec daného dňa. Každý doma alebo v spoločenstve o 20.17 hod.** Aj tento čas je symbolický. 2017 je 100. výročie Fatimských zjavení, **preto sa zjednoťme a modlime sa s vierou, nádejou a láskou od 29.1.2015 deväť dní večer .** Hlavne sa modlime s láskou a nerobme si výčitky, ak by sme čas presne nedodržali. Boh nepozná čas... Nech sa stanú tieto večery stretnutím rodiny, ktorá si na seba nájde čas bez zapnutého televízora. Tam, kde sa nemodlia ruženec, bude víťazstvom aj pomodlený desiatok ruženca. Nech je to čas na deti, na rozhovory, na preukazovanie vzájomnej lásky. **Nech sa napokon pre nás 7. február 2015, Fatimská sobota, deň referenda za ochranu rodín, stane dňom intenzívnej modlitby, pretože: „Za jeden deň vytrvalej a vrúcnej modlitby sa dosiahne viac ako za roky diskusií.“** ( **24.10.1984 MK )**

**Nebojme sa a nemajme strach! Boh a Panna Mária sú s nami! Aj Sv. Otec František nás povzbudzuje k odvahe. Svätá nazaretská rodina a sv. Ján Pavol II., orodujte za náš národ!**

**„ Nakoniec moje Nepoškvrnené Srdce zvíťazí“. ( Fatima 1917)**